ชาตินิยมเขมร

ชาตินิยมเขมร () หรือ ชาตินิยมกัมพูชา เป็นขบวนการชาตินิยมที่ก่อตัวขึ้นในประเทศกัมพูชา เพื่อเป็นการยืนยันความเป็นชนชาติและส่งเสริมความสามัคคีในเชื้อชาติเขมร

 การเกิดขึ้นของชาตินิยมเขมร 
ลัทธิชาตินิยมของกัมพูชาค่อนข้างเงียบสงบตลอดช่วงเวลาส่วนใหญ่ที่อยู่ภายใต้การปกครองของฝรั่งเศส สาเหตุหลักมาจากอิทธิพลทางการศึกษาที่จำกัด ซึ่งส่งผลให้อัตราการรู้หนังสือต่ำ และขัดขวางไม่ให้เกิดขบวนการชาตินิยมเหมือนที่เกิดขึ้นในเวียดนาม อย่างไรก็ตาม ท่ามกลางชนชั้นนำชาวกัมพูชาที่ได้รับการศึกษาฝรั่งเศสเริ่มได้รับเแนวคิดจากแถบทะเลเมดิเตอร์เรเนียนตะวันออก เช่น ประชาธิปไตยและการปกครองตนเอง รวมถึงการที่ฝรั่งเศสเข้าไปบูรณะโบราณสถานอย่างนครวัด ได้สร้างความภาคภูมิใจและทำให้เกิดความตระหนักถึงอดีตอันยิ่งใหญ่ของกัมพูชา ในด้านการศึกษา มีความไม่พอใจเพิ่มมากขึ้นในหมู่นักเรียนชาวกัมพูชาต่อชาวเวียดนามกลุ่มน้อย ซึ่งได้รับสถานะที่ดีกว่า ใน ค.ศ. 1936 เซิน หง็อก ถั่ญและปัจ โชยนได้เริ่มตีพิมพ์หนังสือพิมพ์วัด (; ) ซึ่งมีเนื้อหาในแนวต่อต้านลัทธิล่าอาณานิคมของฝรั่งเศสและบางครั้งก็มีท่าทีต่อต้านเวียดนามด้วย ในขณะที่ขบวนการเรียกร้องเอกราชขนาดเล็กโดยเฉพาะกลุ่มเขมรอิสระเริ่มก่อตัวขึ้นใน ค.ศ. 1940 ในหมู่ชาวกัมพูชาที่ลี้ภัยอยู่ในประเทศไทย เนื่องจากพวกเขาเกรงว่าหากเคลื่อนไหวในประเทศบ้านเกิด อาจถูกลงโทษจากทางการฝรั่งเศสPhilip Short, Pol Pot anatomie d'un cauchemar, Denoël, 2007, page 47

 ชาตินิยมยุคใหม่ของสังคมกัมพูชา 

ใน ค.ศ. 2018 ฮุน เซนและพรรคประชาชนกัมพูชา (CPP) ซึ่งเป็นพรรครัฐบาล ได้รับชัยชนะในที่นั่งทั้งหมด 125 ที่นั่งของรัฐสภา ภายหลังการเลือกตั้งทั่วไปใน ค.ศ. 2018 นับเป็นการเข้าสู่ยุคใหม่ของการปกครองแบบพรรคเดียวทั่วประเทศกัมพูชาโดยมีลักษณะเดียวกับประเทศอื่น ๆ ในอดีตอินโดจีนของฝรั่งเศส เช่น เวียดนามและลาว ซึ่งทั้งสองประเทศนั้นมีพรรคปกครองเดียวกันมาตั้งแต่ ค.ศ. 1975 ได้แก่ พรรคประชาชนปฏิวัติลาวและพรรคคอมมิวนิสต์เวียดนาม โดยมีเป้าหมายเพื่อรักษาสันติภาพ ความมั่นคง และการพัฒนา เช่นเดียวกับประเทศเหล่านั้น พรรคประชาชนกัมพูชาก็มีลัทธิชาตินิยมแบบเขมรของตนเอง ซึ่งใช้อำนาจควบคุมประเทศและประชากรทั้งหมด โดยมีพระบาทสมเด็จพระบรมนาถ นโรดม สีหมุนี ประทับอยู่ที่กรุงพนมเปญ ในเดือนมิถุนายน ค.ศ. 2020 ได้มีการเปิดอาคารสำนักงานใหญ่ของพรรคประชาชนกัมพูชาอย่างเป็นทางการ เพื่อเป็นสัญลักษณ์แห่งความต่อเนื่องของพรรคสำหรับประชาชนชาวกัมพูชาทุกคน

 ดูเพิ่ม 

 ฮุน เซน
 ลัทธิทวงคืนดินแดนกัมพูชา

 อ้างอิง 

หมวดหมู่:การเมืองกัมพูชา
หมวดหมู่:อุดมการณ์รวมกลุ่มชาตินิยม
หมวดหมู่:ชาตินิยมกัมพูชา
หมวดหมู่:ชาตินิยม